cyanic-selkie/wikianc huggingface dataset:
Gereformeerde kerk Bronkhorstspruit
Kerkgeboue
Aan die begin is kerkdienste op die plaas Nooitgedacht in ’n seilkerk gehou. Dié kerkie se struktuur het bestaan uit ’n raamwerk van pale en populierlatte. In 1904 is dit na die dorp verskuif op erwe wat C.J.G. Erasmus geskenk het. Kort daarna het die eerste kerk op dié terrein verreis. Die argitek was H. Siemerink en die bouaannemer L. Dekker, ’n lidmaat van die gemeente Pretoria. Schalk W. Burger, gewese adjunkpresident van die ou ZAR het die hoeksteen op die oggend van 28 Oktober 1905 gelê en dieselfde middag is die kerk – "bestaande uit klip en steen en ijzeren dak" en met sitplek vir 600 mense – in gebruik geneem. Dit is ingewy deur ds. W.J. de Klerk, oupa van die latere pres. FW de Klerk. Die gemeente se eerste kerksaal sou later op die terrein van die eerste kerk gebou word. Weens talle barste en krake moes die kerk vervang word en so is dit stelselmatig van 1931 tot 1936 gesloop.
Tweede kerk
Die nuwe en huidige kerkgebou is wes van die ou kerk gebou. Prof. J.A. du Plessis het die hoeksteen op 9 November 1929 gelê. Dit is ontwerp deur die vermaarde argitek Gerard Moerdyk, wat soortgelyke kerke vir onder meer die NG gemeentes Queenstown, Louis Trichardt en Salisbury ontwerp het en 'n identiese kerk vir die Gereformeerde kerk Waterberg. Die kerkgebou is op 11 Oktober 1930 ingewy. Ds. H.J.R. du Plessis, die gemeente se predikant van 1907 tot 1953, was ten nouste by die kerkbou betrokke.
Twee jaar ná die ingebruikneming is elektriese ligte aangebring met geld wat die vrouelidmate ingesamel het en reeds teen 1937 was die skuld op die gebou afbetaal. Selfs nog in 1940 het broers en susters afsonderlik in die kerk gesit en was die manslidmate in ’n deftige swart manel geklee.
Met die jare is barste in die kerkgebou se mure dikwels herstel. Danksy dié instandhouding het een van die mooiste Gereformeerde kerkgeboue in Suid-Afrika behoue gebly.
Lidmaattal
duimnael|regs|270px|Die kerkgebou, in 1946 deur A.T. Rabenheimer geskilder. In 1997, toe die gemeente nog tot die Klassis Middelburg, Tvl., behoort het, was hier 435 belydende en 173 dooplidmate. Dit het in 2014 afgeneem tot onderskeidelik 330 en 55 en ’n jaar later tot 301 en 50.
Taklamakan
Die Taklamakan is 'n sandwoestyn in Sentraal-Asië, geleë in die Outonome Gewes Xinjiang in die Volksrepubliek China. Die presiese betekenis van die naam is onbekend.
Die woestyn beslaan 'n oppervlakte van 270 000 km² in die Tarimbekken en is die tweede grootste sandwoestyn wêreldwyd. In die weste en noorde grens die Taklamakan aan die bergreekse Pamir en Tiensjan (die berg Imeon uit die oudheid), en in die suide aan die Kunlun.
Langs die noordelike en suidelike rand verloop twee takke van die Syroete. Langs die rand van die woestyn is enkele oases met stede soos Kashgar, Yarkand, Hotan in die suidweste, asook Kuqa en Turpan in die noorde geleë.
Die Tarim, die langste rivier van Sentraal-Asië, eindig in die Taklamakan.
In die sand van die Taklamakan is ruïnes begrawe, waarin al argeologiese ontdekkings van verskillende beskawings gemaak is, soos die Togare, met Hellenistiese, Indiese en Boeddhistiese invloede. Die avontuurlike soektogte naar hierdie skatte is onder ander deur die ontdekkingsreisiger Sven Hedin op 'n lewendige manier beskryf.
In die gebied is baie mummies ontdek, waarvan sommige sowat 3000 jaar oud is. Baie volke het deur die gebied migreer. Baie van hierdie Tarimmummies het 'n Europese voorkoms en is dalk afkomstig van die Togare, wat 'n Indo-Europese taal gepraat het.
Ulrich Beiger
Ulrich Beiger (26 Augustus 1918 – 18 September 1996) was 'n Duitse akteur en regisseur. Hy was bekend vir sy rolle in die rolprente Im Weissen Rössl (1952), The Great Escape (1963), en Driving Me Crazy (1991), en in die televisiereeks Percy Stuart (1969).
Ultra HD Blu-ray
Ultra HD Blu-ray is 'n digitale stoorformaat vir optiese Blu-ray-skywe (BDXL) wat op 1 Maart 2016 amptelik deur die Blu-ray Disc Association (BDA) - 'n vereniging van vervaardigers in die rolprent- en stoormediabedryf wat sy hoofkwartier in Los Angeles het - ingevoer is en tans naas Blu-ray en DVD-Video bestaan.
Danksy sy groter stoorruimte is die formaat geskik om video-inhoud met hoër resolusie in 4K (3840 x 2160 beeldpunte teenoor Blu-ray se 1920 x 1080) en 'n maksimum van 60 raampies per sekonde te stoor. Video-inhoud word volgens die High Efficiency Video Coding (HEVC)-standaard geënkodeer. Die formaat is nie versoenbaar met konvensionele Blu-ray-spelers nie. UHD-Blu-ray-spelers is egter in staat om Blu-ray-, DVD-Video en kompakskywe weer te gee.
Ultra HD Blu-ray-skywe ondersteun die weergawe van video-inhoud met hoë dinamiese omvang (Engelse afkorting: HDR) danksy die hoër kleurdiepte van 10 bit per kleur en 'n hoër kleur-gamut. Oudio-weergawe sluit nuwe 3D-omringklankformate soos Dolby Atmos, DTS:X en Auro 3-D in wat omhullende klank lewer met luidsprekers wat op verskillende hoogtes aangebring word.
Anders as in die geval van Blu-ray en DVD-Video maak die Ultra HD Blu-ray-standaard geen voorsiening meer vir gebiedskodes nie.
Trevor Kent
Trevor Kent (24 April 1940 – 4 November 1989) was 'n Australiese akteur. Hy was bekend vir sy rolle in die rolprent A Cry in the Dark (1988) en in die televisiereekse Rush (1974) en Prisoner (1979).
Combretum nigricans
Combretum nigricans is 'n struik wat aan die familie Combretaceae behoort. Die spesie is inheems aan Benin, Burkina Faso, Ethiopië, Gambië, Ghana, Guinee, Guinee-Bissau, Ivoorkus, Kameroen, Mali, Mauritanië, Niger, Nigerië, Senegal, Sentraal-Afrikaanse Republiek, Sierra Leone, Soedan, Togo en Tsjad.
Die plant het twee subspesies:
Gereformeerde kerk Cachet
duimnael|links|160px|Dr. [[V.E. d'Assonville|Victor Edouard d'Assonville was die gemeente se leraar van 1971 tot 1974.]] duimnael|regs|250px|Dr. Victor en Therese D'Assonville op gevorderde leeftyd.
Die Gereformeerde kerk Cachet is die GKSA se studentegemeente in Potchefstroom.
Die gemeente is op 20 Junie 1971 gestig. Dit is nie genoem na wyle prof. Jan Lion Cachet nie, maar na die omgewing waarin dit gestig is en waar ook ’n Cachet-stasie, -park en –poskantoor is.
Cachet se lidmate, meestal studente, het eers eredienste in die Totiusgedenksaal en Nagmaal in die kerkgebou van die Gereformeerde kerk Potchefstroom-Noord gehou. Vir ander vergaderings en byeenkomste het hulle gebruik gemaak van die geriewe van die gemeentes Potchefstroom-Noord en Noordbrug.
Die gemeente se eerste kerkkantoor, waar die meeste van die gemeente se beplanning plaasvind, is in 1980 betrek en die tweede in 1986, by Hoffmanstraat 18. Van 1979 tot vandag hou die gemeente eredienste in die Sanlam-ouditorium aangrensend aan die studentesentrum. In 2007 is ’n gemeentesentrum (sonder ’n kerkgebou) by Hoffmanstraat 28 ingerig. Dit was eers prof. Cassie Venter, hoogleraar aan die plaaslike teologiese skool van 1985 tot 2005, se huis. Die predikante en sekretaresse se kantore is hier asook ’n koffiekroeg, braaigeriewe, ’n onthaalvertrek en vergaderplek.
Terwyl die meeste Gereformeerde kerke se lidmaattal wissel na gelang van bevolkingsveranderings binne sy gemeentegrense, is Cachet se lidmaattal net afhanklik van die getal Gereformeerde studente aan die Noordwes-Universiteit se Potchefstroomkampus wat by die gemeente wil inskakel, want sy lidmate sluit alle koshuise en woonhuise van die Pukke in asook studente wat op die dorp woon. Spesiale voorsiening word gemaak vir Tswanasprekende studente en ’n Tswanasprekende wyk wat bedien word deur ’n Tswanasprekende hulppredikant. Cachet het einde 1997 415 belydende en 35 dooplidmate gehad, einde 2014 was dit onderskeidelik 807 en 78 en ’n jaar later 738 en 75.
Alain-Fournier
Alain-Fournier (3 Oktober 1886, La Chapelle-d'Angillon - 22 September 1914, Les Éparges) is die skuilnaam vir die Franse skrywer Henri-Alban Fournier.
Fournier kom uit 'n familie van onderwysers en is deur sy vader onderrig in die dorpskool Épineuil-le-Fleuriel (Cher). As 18-jarige was hy verlief op Yvonne Quiévrecourt, maar sy verwerp hom egter. Hierdie ervaring sou regdeur sy lewe 'n obsessie bly, en sou die basis vorm vir sy boek Le Grand Meaulnes (1913) waarin hy 'n "droom- en kinderwêreld optower" wat reeds verlore is. Dit is een van die belangrikste werke in die Franse letterkunde en een van die weinig suksesvolle boeke van die simbolisme. Die boek is as 'n meesterstuk geprys en het op naelskraapse wyse die gesogte Prix Goncourt misgeloop. In 2006 is die boek verfilm deur Jean-Daniel Verhaeghe.
Afgesien van 'n aantal gedigte, essays en verhale wat gebundel is in die postuum gebundelde Miracles (1924), was dit die enigste werk wat hy sou voltooi. Hy is as luitenant opgeroep en het in die 288ste infanterieregiment gedien. Hy sterf tydens een van die eerste veldslae van die Eerste Wêreldoorlog naby Verdun. Hy is in 'n massagraf begrawe.
Na 'n 14-jarige soektog is sy liggaam uiteindelik in 1991 geïdentifiseer en in die begraafplaas van Saint-Remy-la-Calonne herbegrawe.
Michael Barry (akteur)
Michael Barry is 'n Amerikaanse akteur. Hy is bekend vir sy rolle in die rolprente All I Wanna Do (1998), Detroit Rock City (1999), en Dawn of the Dead (2004), en in die televisiereeks Goosebumps (1995).
Henry Bender
Henry Bender (1 Oktober 1867 – 14 Mei 1933) was 'n Duitse akteur. Hy was bekend vir sy rolle in die rolprente Fauvette (1918), Als ich wiederkam (1926), Im weißen Rößl (1926), en Die singende Stadt (1930).
Alwyn Kurts
Alwyn Kurts (28 Oktober 1915 – 4 Mei 2000) was 'n Australiese akteur. Hy was bekend vir sy rolle in die rolprente Tim (1979) en The Earthling (1980), en in die televisiereekse Homicide (1964) en McCloud (1970).
Oceanapia isodictyiformis
Oceanapia isodictyiformis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Oceanapia en tot die familie Phloeodictyidae. Die wetenskaplike naam van die spesie is die eerste keer geldig gepubliseer in 1882 deur Carter.
Samuel Huntington
Samuel Phillips Huntington (New York, 18 April 1927 – Martha's Vineyard, 24 Desember 2008) was 'n Amerikaanse politiekoloog. Hy was hoogleraar aan die Harvard-universiteit en verwerf bekendheid deur sy werk The Clash of Civilizations.
Biografie
Huntington is gebore op 18 April 1927 in New York. Hy was die seun van uitgewer Richard Thomas Huntington en Dorothy Sanborn, skryfster van kort verhale. Sy grootvader van moederskant was ook uitgewer: John Sanborn Phillips (1861-1949) was een van die stigters van die invloedryke politiek-literêre maandblad McClure's Magazine en later van die meer populêre The American Magazine.
Huntington studeer aan die Yale-universiteit en behaal sy einddiploma met onderskeiding op sy agttiende leeftyd. Na sy diens in die leër het hy 'n meesters graad aan die universiteit van Chicago behaal. Sy doktorsgraad behaal hy aan die universiteit van Harvard, waar hy daarna as 23 jarige klasgee in die politieke wetenskap.
Akademiese loopbaan
Van 1950-1959 was hy werksaam in Harvard, waar hy klas gegee het in bestuurskunde. In 1957 publiseer hy sy eerste belangrike boek, The Soldier and the State: The Theory and Politics of Civil-Military Relations, wat geïnspireer was deur die ontslag weens insubordinasie van generaal Douglas MacArthur teen president Harry S. Truman in 1951. Omdat die boek by verskynsel baie omstrede was, is Huntington ontslaan in 1959. Met sy vriend die politikoloog Zbigniew Brzeziński, wat ook deur Harvard uitgewerk is, vertrek hy na die Columbia-universiteit in New York, waar hy universiter hoofdosent geword het en ook die funksie het van onderdirekteur van die Instituut vir Oorlog en Vrede Studies word. In 1963 is Huntington gevra om terug te kom na Harvard om daar hoogleraar te word. Hy het ingestem tot die versoek, en bly daar aan as hoogleraar politieke wetenskap tot met sy dood. In 1965 is hy lid van die Amerikaanse Akademie vir Kuns en Wetenskap. In 1970 stig hy met die diplomaat Warren Demian Manshel die tydskrif Foreign Policy.
Sy tweede belangrike boek was Political Order in Changing Societies (1968), waarin hy die opvatting kritiseer dat ekonomiese en sosiale vooruitgang in onlangs gedekoloniseerde lande outomaties stabiele demokrasie sou oplewer.
As adviseur van die Amerikaanse ministerie van Buitenlandse Sake adviseer hy, ook deur 'n invloedryke artikel in die tydskrif Foreign Affairs (1968), vir die konsentrasie van die landelike bevolking van Suid-Vietnam as metode om die Viëtkong te isoleer. Hy was ook mede-outeur van The Crisis of Democracy, oor die regeerbaarheid van demokrasieë.Dit was 'n verslag uit 1976 aan die Trilaterale Kommissie, 'n dinktenk gestig deur David Rockefeller. Onder Jimmy Carter was hy in 1977-1978 veiligheidskoordineerder van die Nasionale Veiligheidsraad, die presidentiële advieskommissie van Buitenlandse Sake.
Botsende beskawings
In 1993 het Huntington die artikel The Clash of Civilizations? gepubliseer in die blad Foreign Affairs. Die idees bou hy uit in die boek The Clash of Civilizations and the Remaking of World Order (1996). Huntington stel dat in die 21ste eeu die konflikte veral tussen kulture in plaas van ideologieë sou afspeel. Huntington onderskei die volgende kulture:
Terwyl daar in die Koue Oorlog ideologiese konflik tussen die kapitalistiese Weste en die kommunistiese Oos-Blok plaasgevind het, sien Huntington dit nou as konflik tussen die genoemde groot beskawings. Hierdie kulturele benadering kontrasteer die kontemporêre wêreld met die klassieke idee van soewereine state, waarin kulturele verskille verstaan moet word, en kultuur eerder as die staat aanvaar moet word as die rede vir huidige en toekomstige konflik. So, Westerse nasies sal hul dominante posisie verloor as hulle nie die onversoenbare aard van kulturele spanning erken nie. Huntington argumenteer dat hierdie na-Koue Oorlog-verskuiwing in geopolitieke organisasies en strukture van die Weste vereis om hulself kultureel te versterk deur die opsegging van sy ideaal van demokratiese universalisme en sy onophoudelike militêre ingryping. Ter beklemtoning van dié punt het Huntington in 1996 gesê: "In die opkomende wêreld van etniese konflik en burgerlike botsing het Westerse geloof in die universaliteit van die Westerse kultuur drie probleme: dit is vals, dit is immoreel, en dit is gevaarlik."
Kritici (byvoorbeeld artikels in Le Monde Diplomatique) stel dat The Clash of Civilizations and the Remaking of World Order voorsien die teoretiese legitimering van Amerikaans-veroorsaakte Westerse aggressie teen China en die wêreld se Islamitiese en Ortodokse kulture. Ander kritici argumenteer dat Huntington se taksonomie vereenvoudig en arbitrêr is en nie die interne dinamika en partydige spanning binne beskawings in ag neem nie. Verder beweer kritici dat Huntington ideologiese mobilisering deur elite en onvervulde sosio-ekonomiese behoeftes van die bevolking verwaarloos as die werklike oorsaaklike faktore van konflik. Dit ignoreer ook konflikte wat nie goed pas by die kulturele grense wat deur hom geïdentifiseer is nie, en hulle reken dat sy nuwe paradigma is niks anders as realistiese denke waarin "state" vervang word deur "beskawings" nie. Huntington se invloed op die Amerikaanse beleid is vergelyk met dié van die Britse historikus Arnold J. Toynbee se omstrede godsdienstige teorieë oor Asiatiese leiers in die vroeë twintigste eeu.
Raymond J. Barry
Raymond J. Barry (gebore 14 Maart 1939) is 'n Amerikaanse akteur. Hy is bekend vir sy rolle in die rolprente Falling Down (1993), Sudden Death (1995), Just Married (2003), en Walk Hard: The Dewey Cox Story (2007).
Shtetl
duimnael|regs|270px|'n Rekontruksie van 'n shtetl in die Suid-Afrikaanse Joodse Museum, [[Kaapstad.]]
duimnael|regs|270px|Die binnekant van een van die houtwonings in die rekonstruksie van 'n shtetl in die Joodse Museum in Kaapstad.
Shtetl (Jiddisj שטעטל, soms ook sjtetl, uitgespreek sjtetl; meervoudsvorm שטעטלעך, shtetls; vergelyk die Duitse diminutief Städtlein, "stadjie") is 'n term wat voor die Tweede Wêreldoorlog gebruik is om na nedersettings (dikwels markdorpe) in Oos-Europa met 'n groot Joodse Jiddisjsprekende bevolkingsaandeel te verwys.
Karakter
Joodse shtetls was gewoonlik dorpe of klein stede, soms ook stadsdele, met 'n Joodse bevolking van tussen 1 000 en 20 000. Groter stede met beduidende Joodse gemeenskappe soos Lemberg (Lvov) of Czernowitz is daarenteen sjtot (שטאָט) - vergelyk Duits Stadt - genoem. In geografiese opsig was shtetlech in Oos-Pole, veral Galisië, maar ook in Oekraïne, Wit-Rusland en Litaue gekonsentreer.
Anders as in die groot stede van Oos-Europa is Joodse bewoners in die shtetls nie net geduld nie, maar ongeag die pogroms wat soms plaasgevind het, in 'n groot mate aanvaar. Hulle kon hulle hier tuis voel "soos in die heilige stad Jerusalem", aangesien hierdie stadjies nie as ghetto's beskou is nie.
Oceanapia kirkpatricki
Oceanapia kirkpatricki is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Oceanapia en tot die familie Phloeodictyidae. Die wetenskaplike naam van die spesie is die eerste keer geldig gepubliseer in 1914 deur Hentschel.
Samuel Bankman-Fried
Samuel Bankman-Fried (gebore op 6 Maart 1992 ), ook bekend onder sy voorletters SBF, is 'n Amerikaanse entrepreneur en belegger. Hy is die stigter en voormalige uitvoerende hoof van FTX 'n kriptogeld-beurs; FTX.US, sy Amerikaanse geaffilieerde; en Alameda Research, 'n kwantitatiewe kriptogeldeenheid-handelsfirma. FTX het laat in 2022 'n insolvensiekrisis ervaar, wat gelei het tot 'n ineenstorting in FTX se eie kripto-geldeenheid, FTT. Te midde van die krisis het Bankman-Fried aangekondig dat hy sy bedrywighede by Alameda Research gaan beëindig en bedank as HUB van FTX, wat aansoek gedoen het vir Hoofstuk 11-bankrotskap.
Bankman-Fried se netto waarde het 'n hoogtepunt bereik van $26 miljard. In Oktober 2022 het hy 'n geraamde netto waarde van $10,5 miljard gehad. Op 8 November 2022 te midde van FTX se insolvensiekrisis is sy netto waarde egter na raming 94% in 'n dag gedaal tot $991.5 miljoen, volgens die Bloomberg Billionaires Index, die grootste eendagdaling in die indeks se geskiedenis. Teen 11 November 2022 het die Bloomberg Billionaires Index beskou dat Bankman-Fried geen materiële rykdom het nie Voordat Bankman-Fried se rykdom in November 2022 geërodeer het, was Bankman-Fried 'n groot skenker aan die Demokratiese Party en ten bate van baie linkse politieke doelstellings. Hy was die tweede grootste individuele skenker aan Joe Biden in die 2020-verkiesingsiklus, en het persoonlik $5.2 miljoen geskenk en het $40 miljoen geskenk tydens die 2022 Amerikaanse middeltermynverkiesing.
Op 12 Desember 2022 is Bankman-Fried in die Bahamas gearresteer, hangende moontlike uitlewering aan die Verenigde State.
Serge Lazareff
Serge Lazareff (gebore 7 Augustus 1944) is 'n Australiese akteur en skrywer. Hy is bekend vir sy rolle in die televisiereekse Dynasty (1969), A Country Practice (1981), en Water Rats (1996).
Kazbek
Die berg Kazbek of Kazbegi is 'n rustende stratovulkaan en een van die hoogste berge van die Kaukasusgebergte. Dit lê op die grens tussen Rusland en Georgië – in Rusland se streek Noord-Ossetië en Georgië se Kazbegi-distrik.
Die Kazbek is een van die 10 hoogste pieke in Rusland, die derde hoogste piek in Georgië en die sewende hoogste kruin in die Kaukasusberge. Dit is die tweede hoogste vulkaniese kruin in die Kaukasus, naas die berg Elbroes.
Die Kazbek is Russies en was die naam van 'n plaaslike Ossetiese prins. Die berg se naam in Georgies is მყინვარწვერი, Mqinvartsveri, "Gletserspits" of "Ysspits". ('n Ander Georgiese naam is ყაზბეგი, Kazbegi.) Die Wainachse naam, Bashlam, beteken "Gesmelte Berg".
Ligging
thumb|links|220px|'n 19de-eeuse poskaart van die Georgiese Militêre Pad naby Kazbek. Aan die oostelike voetheuwels van die Kazbek loop die Georgiese Militêre Pad deur die Darialpas van 2 378 m. Die streek is tektonies baie aktief, met verskeie klein aardbewings wat gereeld voorkom. 'n Aktiewe warmwaterbron kom ook voor. Kazbek is 'n potensieel aktiewe vulkaan met die vorm van 'n dubbele keël, waarvan die basis op 'n hoogte van 1 770 m lê.
Vanweë sy steil hange is die Kazbek se gletsers nie baie groot nie. Die totale gekombineerde oppervlakte van die gletsers is 135 km2. 'n Groot instorting van 'n gletser aan die berg se noordoostelike hang op 20 Augustus 2014 het tot sewe mense se dood gelei. Die gletser se instorting het die Terekrivier laat opdam en dit het die Georgiese Militêre Pad laat oorstroom.
Van 24 tot 28 Mei 2019 het die Kaukasiese Skitoernetwerk 'n ekspedisie georganiseer om die Kazbek se hoogte te herbepaal. Op 27 Mei 2019 is 'n GPS-ontvanger vir die eerste keer op die Kazbek se spits geplaas. Die nuwe hoogte is met 'n akkuraatheid van 5 mm bepaal op 5 053,927 m.
Legende
Die berg Kazbek (Kazbegi) word in Georgiese folklore verbind met Amirani, die Georgiese weergawe van die Griekse Prometeus, wat aan 'n berg vasgeketting is as straf omdat hy vuur van die gode gesteel en dit vir mense gegee het. Die ligging van dié toneel het later die terrein geword van 'n Ortodokse kluisenaarshut in 'n grot met die naam "Betlemi" (Betlehem) op 'n hoogte van sowat 4 000 m. Volgens legendes het dié grot baie heilige relieke gehuisves, soos Abraham se tent en die kind Jesus se krip.
Wilhelm Bendow
Wilhelm Bendow (29 September 1884 – 29 Mei 1950) was 'n Duitse akteur. Hy was bekend vir sy rolle in die rolprente Die Fledermaus (1923), Ein Sommernachtstraum (1925), Liebeskommando (1931), en The Adventures of Baron Munchausen (1943).
Toby Leung
Toby Leung (gebore 27 Februarie 1983) is 'n Kanadese aktrise. Sy is bekend vir haar rolle in die rolprente Drink-Drank-Drunk (2005), Confession of Pain (2006), en Love Connected (2009), en in die televisiereeks Line Walker (2014).
Dwarsrivier (Wes-Kaap, lat -32,85, long 20,96)
Die Dwarsrivier is 'n spruit wat in die Wes-Kaap, Suid-Afrika vloei.
Trafalgar, KwaZulu-Natal
Trafalgar is 'n kusoorddorpie in KwaZulu-Natal, Suid-Afrika. Die dorp lê in die Ray Nkonyeni Plaaslike Munisipaliteit wat onder die Ugu-distriksmunisipaliteit ressorteer. In 2011 het hier 400 mense gewoon.
Dit is op die noordoewer van die Mpenjati-rivier geleë wat die Indiese Oseaan by die Mpenjati-natuurreservaat binnegaan. Die strand by Mpenjati Natuurreservaat word al jare lank deur naturiste gebruik.
Boris Vian
Boris Paul Vian (10 Maart 1920, Ville-d'Avray - 23 Junie 1959, naby Parys) was 'n Franse skrywer, digter, chansonnier en trompetspeler van jazzmusiek. Hy het ook werke onder die skuilnaam Vernon Sullivan gepubliseer.
Lewe en werk
Sy werk was dikwels omstrede, veral in Frankryk in die vyftigerjare. Hy het 11 romans, vier digbundels, verskillende teaterstukke, filmtekste, chansons asook ander werke geskryf. Vian het ook Raymond Chandler se werk in Frans vertaal.
As trompetspeler kon hy gereeld gehoor word in die jazzklub "Tabou", toe in die Rue Dauphine, naby die literêre en kulturele sentrum Saint-Germain-des-Prés in Parys. Vian het ongeveer 400 liedjies geskryf. Sy bekendste is Le déserteur, 'n pasifistiese lied wat tydens die oorlog in Frans Indochina geskryf is. Na aanleiding van hierdie lied is Vian deur die Franse regering aangekla, maar vrygespreek. Sy liedjies is opgeneem deur talle ander kunstenaars, waaronder Serge Reggiani, Juliette Gréco, Nana Mouskouri, Yves Montand, Magali Noël en Henri Salvador. Serge Gainsbourg het gesê dat Vian hom geïnspireer het om liedjies te skryf.
As jazz-entoesias het Vian onder andere opgetree as skakelbeampte vir Duke Ellington en Miles Davis in Parys. Hy het vir verskeie Franse jazz-tydskrifte (Jazz Hot, Paris Jazz) geskryf en verskeie artikels oor jazz gepubliseer, sowel in Frankryk as in die Verenigde State.
Vian het van jongs af hartprobleme gehad: 'n sleg behandelde angina, toe hy twee jaar oud was, het gelei tot 'n swak funksionerende aorta. Hy is op 'n stadium afgeraai om trompet te speel, want "elke noot wat hy gespeel het, sou hom 'n dag van sy lewe kos". Vian het nieteenstaande daarmee voortgegaan. Hy was oortuig dat hy nie oud sou word nie, wat sy enorme hoë produksie verklaar.
Afsterwe
Vian het op die oggend van 23 Junie 1959 die première van 'n rolprent bygewoon wat gebaseer was op sy roman J'irai cracher sur vos tombes. Hy het 'n rusie gehad met die rolprentvervaardigers oor hul interpretasie van sy boek, en het reeds in die openbaar aangekondig dat sy naam nie in die krediete moes verskyn nie. 'n Paar minute na die aanvang van die rolprent het hy in sy stoel inmekaargesak en op pad na die hospitaal aan 'n hartaanval gesterf. Hy was maar 39 jaar oud.
John Lee (akteur)
John Lee (31 Maart 1928 – 21 Desember 2000) was 'n Australiese akteur. Hy was bekend vir sy rolle in die rolprent ffolkes (1980) en in die televisiereekse Warship (1973) en Breakaway (1980).
Roger Bart
Roger Bart (gebore 29 September 1962) is 'n Amerikaanse akteur. Hy is bekend vir sy rolle in die rolprente The Producers (2005) en American Gangster (2007).
Oceanapia macrotoxa
Die spons behoort tot die genus Oceanapia en tot die familie Phloeodictyidae. Die wetenskaplike naam van die spesie is die eerste keer geldig gepubliseer in 1984 deur Hooper.
Bydrae
'n Bydrae is jou aandeel in 'n saak, hetsy positief of negatief. Bydra is die aksie om te gee. Bydrae is 'n selfstandige naamwoord terwyl bydra 'n werkwoord is. Byvoorbeeld:
Kailash
Kailash (Tibettaans: གངས་རིན་པོ་ཆེ, Gang Rinpoche; Vereenvoudigde Chinees: 冈仁波齐峰; Tradisionele Chinees: =岡仁波齊峰; Hindi: कैलाश पर्वत) is 'n berg in die Transhimalaja wat in die weste van die Outonome Gewes Tibet van die Volksrepubliek China, net noord van die grense tot Indië en Nepal, geleë is. Die berg het 'n hoogte van 6 638 meter.
Die gebied rondom Kailash het 'n baie belangrike rol vir die Hoogland van Tibet se watervoorsiening: Hier ontspring Suid-Asië se vier groot riviere: Indus in die noorde, Sutlej in die weste, Brahmaputra in die ooste en Karnali – 'n sytak van die Ganges – in die suide. Hierdie riviere het 'n belangrike betekenis vir die watertoevoer van die digbevolkte Indiese subkontinent. Die godsdienstige betekenis getuig van hierdie omstandigheid.
Kailash beteken "kristal" in Hindi en is afgelei van óf Sanskrit kelāsa केलास óf Kailāsa कैलास, Kailāśa कैलाश. Die Tibettane noem dié berg Ghang Rimpoche of Khang Ripoche wat "kosbare juweel van sneeu" beteken. Ander name sluit in Meru en Tise. In Djainisme staan die berg bekend as Ashtapada.
Die berg word as heilig in Hindoeïsme, Tibettaanse Boeddhisme, Djainisme en Bön beskou. In Hindoeïsme word die berg Kailash as woonplek van die god Shiva beskou. As gevolg daarvan is Kailash 'n belangrike bedevaartsoord. Kailash word op die vlag van Tibet uitgebeeld. Weens godsdienstige redes is die bestyging van die berg nie gewens nie.
Peter Jonas Bergius
Peter Jonas Bergius (1730 in Kronoberg, Swede – 1790) was 'n Sweedse mediese dokter en botanis.
In 1758 was hy gekies as 'n lid van die Royal Swedish Academy of Sciences. In 1768 het hy lidmaatskap van die American Philosophical Society aanvaar. in 1770 was hy gekies as 'n genoot van die Royal Society. en in 1775 as 'n Foreign Honorary Member van die American Academy of Arts and Sciences.
Die standaard skrywer afkorting P.J.Bergius word gebruik om Peter Jonias Bergius as die skrywer aan te dui wanneer 'n botaniese naam gebruik word.
Trachyandra affinis
Trachyandra affinis is 'n meerjarige plant wat tot die genus Trachyandra behoort. Die plant is endemies aan KwaZulu-Natal, Oos-Kaap en die Wes-Kaap.
Gereformeerde kerk Carletonville
duimnael|links|240px|Die Gereformeerde kerk Carletonville. Ds. C.M.J. van Vuuren het die hoeksteen op [[7 Mei 1955 gelê.]]
Die Gereformeerde kerk Carletonville is ’n gemeente van die GKSA met sy middelpunt op die myndorp Carletonville, maar dit sluit ook onder meer Blinkpan, Blyvooruitzicht, Deelkraal, Doornfontein, Elandsrand, Oberholzer en Oos-Driefontein. Hoewel die gemeente eers in 1953 gestig is, is dit die naasoudste in die Klassis Wesrand. Die oudste, Krugersdorp, is in 1896 gestig as die eerste Gereformeerde kerk aan die Rand.
Stigting en kerkbou
duimnael|regs|300px|Die vierdejaarstudente aan die [[Teologiese Skool Potchefstroom, 1951. Van links: Fires van Vuuren, Ben Lombard en Platbos du Plessis.]]
Met sy stigting op 16 Mei 1953 in ’n asbesgebou wat as skoolsaaltjie gedien het, het die gemeente dadelik besef hoe dringend ’n kerkgebou nodig was. Dit was egter onduidelik hoe dit sou gebeur en waar die geld vandaan sou kom.
Die skoolsaal van die Laerskool Danie Theron, wat nie elektriese beligting gehad het nie, moes vir eers voldoen. Op een van die drie erwe wat Carletonville by die moedergemeente, Buffeldoorns, gekry het, is in 1954 ’n pastorie gebou wat solank die predikant kon huisves. Die eerste leraar, ds. C.M. Janse van Vuuren, is dan ook op 20 November 1954 bevestig. Die kerkraad wou ’n kerk op Carletonville laat oprig, maar die gemeente het verkies dat die gebou op Fochville gebou word.
Ds. Janse van Vuuren het die kerk op die hoek van Pewter- en Topazplek, Carletonville, se hoeksteen op 7 Mei 1955 gelê. Dit bied sitplek aan 350 kerkgangers en die argitek was Beyers Hartman. Die gebou is op 8 Oktober daardie jaar in gebruik geneem, maar die gemeente het besluit ’n kerksaal was ook nodig. Die vrouelidmate het dié ideaal deur hul harde werk help verwesenlik en duisende koeksisters vir geldinsameling gebak; op ’n keer is selfs 730 dosyn aangeteken. Hierdie saal is op 1 Oktober 1977, tydens ds. A.H. Mulder se tyd, in gebruik geneem.
Lidmaattal
In 1960 was hier 441 belydende en 372 dooplidmate, in 1997 was dit onderskeidelik 316 en 109, in 2014 102 en 22 en ’n jaar later net 83 en 19. Op die naburige Fochville het die Gereformeerde kerk Buffeldoorns, wat van 1949 tot 1958 bestaan het en weer van 1974 tot vandag, se lidmate het van onderskeidelik 258 en 107 in 1997 tot 183 en 38 in 2015 afgeneem.
Frank Leighton
Frank Leighton (1908 – 1962) was 'n Australiese akteur. Hy was bekend vir sy rolle in die rolprente Two Minutes Silence (1933), Splendid Fellows (1934), en Timberland Terror (1937), en in die televisiereeks The Errol Flynn Theatre (1956).
Gereformeerde kerk Buffeldoorns
Die Gereformeerde kerk Buffeldoorns is ’n gemeente van die GKSA met sy middelpunt op die Wes-Randse dorp Fochville, maar dit sluit ook onder meer Oos-Driefontein, Deelkraal en Elandsrand in. Die gemeente se belydende lidmate het in 2015 183 getel en die dooplidmate 38.
Agtergrond
Die plaas Buffeldoorns is sowat 20 km wes van Fochville geleë. Die eienaar van dié plaas ten tyde van die stigting van die Gereformeerde Kerk, P.J.W. Schutte, was ’n kerkleier en het hom as Volksraadslid van 1850 tot 1873 onderskei. Hy is op 29 November 1805 (of 1803) in die distrik Uitenhage gebore en het hom omstreeks 1849 op Buffeldoorns kom vestig. Nadat hy van die Kaap na Durban gevaar het, het ds. Dirk Postma, die stigter van die Gereformeerde Kerke in Suid-Afrika, op Saterdag 7 November 1858 op Schutte se plaas aangekom. Op Sondag 8 November is die tweede Dopperpreek noord van die Vaalrivier in die opstal op Buffeldoorns gelewer, drie maande en drie dae voor die Kerk se stigting.
Nadat die Kerk op 11 Februarie 1859 op Rustenburg gestig is, het die wyk Mooirivier met 35 (of 36) lidmate tot stand gekom met Schutte as ouderling en P.A. Venter as diaken. Toe ds. Postma die Gereformeerde kerk Potchefstroom op 17 April 1863 stig, het Mooirivier ’n wyk van dié gemeente geword, hoewel die Almanak van die GKSA Potchefstroom se stigting aangee as 1859 en latere navorsing daarop dui 12 Februarie 1859 is wel dié gemeente se stigtingsdatum danksy die aanwysing van die eerste ouderling en diaken.
Eerste Buffeldoorns gestig
Amper 90 jaar later en wel in 1949 het Buffeldoorns van Potchefstroom afgestig met ’n lidmaattal van 174. Die eerste erediens van die nuwe gemeente is gebou in ’n plaasskooltjie, wat in onbruik verval het. Dit is dan ook later weens bouvalligheid gesloop. Namate die goudmyne in dié omgewing ontwikkel het, het die groeipunte ook gewissel. Nadat die myndorp Carletonville enkele kilometer wes van Fochville ontstaan het, is die Gereformeerde kerk Carletonville op 16 Mei 1953 gestig. Buffeldoorns het daarna te min lidmate oorgehad om sinvol op sy eie te bestaan en is in 1957 ontbind toe die lidmate by omliggende gemeentes ingeskakel het.
Tweede stigting
Op 19 Oktober 1959 (volgens die Almanak 1969) het die Gereformeerde kerk Carletonville-Oos afgestig. Kort hierna het talle sinkgate in die omgewing begin inval sodat mense weggetrek en die gemeente se lidmaattal so skerp afgeneem het dat Carletonville-Oos moes ontbind (in 1969 volgens een bron, maar volgens ’n ander in 1976). Destyds het Fochville die groei getoon wat eers van Carletonville verwag is. Nadat Carletonville-Oos ontbind het, het die ou naam Buffeldoorns herleef met die stigting van nog ’n gemeente met dié naam en wel op Fochville op 14 Maart 1974.
Ds. N.G. Laubscher was die gemeente se predikant van 1977 tot 2006. Onder sy leiding het die gemeente met ywer aan die werk gespring om ’n kerkgebou op te rig wat eindelik op 25 en 26 November 1978 in gebruik geneem is nadat ds. Laubscher die hoeksteen op 1 Julie daardie jaar gelê het. Die kerkraad het as eienaarbouer opgetree en die gebou se ontwerp is met ’n merieteprys bekroon.
Martin Benrath
Martin Benrath (9 November 1926 – 31 Januarie 2000) was 'n Duitse akteur. Hy was bekend vir sy rolle in die rolprente Morituri (1965), Stalingrad (1993), en Beim nächsten Kuß knall ich ihn nieder (1996).
Dwarsrivier (Wes-Kaap, lat -33,89, long 23,12)
Die Dwarsrivier is 'n rivier wat in die Wes-Kaap, Suid-Afrika vloei.
Another Country
Another Country is 'n Britse romantiese historiese dramarolprent van 1984 wat deur Julian Mitchell geskryf is. Die draaiboek is verwerk van sy toneelstuk met dieselfde naam. Die rolprent is deur Marek Kanievska geregisseer en die rolverdeling sluit in Rupert Everett en Colin Firth in sy rolprentdebuut.
Another Country is losweg geskoei op die lewe van die spioen en dubbelagent Guy Burgess (Guy Bennett in die rolprent). Dit onthul sy homoseksualiteit en blootstelling aan Marxisme, terwyl dit ondersoek instel na die hipokrasie en snobisme van die Engelse openbareskoolstelsel.
Storielyn
Eendag kom 'n onderwyser af op Martineau (Philip Dupuy) en 'n seun van 'n ander koshuis terwyl hulle saam masturbeer. Martineau hang homself daarna, terwyl die onderwysers en senior leerlinge probeer om die skandaal van die ouers en buitewêreld weg te hou. Die gay skandaal gee die weermagobsessiewe huiskaptein Fowler (Tristan Oliver) egter 'n welkome rede om teen Bennett te knoei. Fowler hou nie van hom en Judd nie en wil keer dat Bennett 'n "god" word: 'n skooltitel vir die twee topprefekte.
Fowler kom af op 'n liefdesbriefie van Bennett aan James Harcourt (Cary Elwes). Bennett stem in tot 'n pak slae sodat Harcourt nie in die moeilikheid kom nie; op vorige geleenthede het hy straf vrygespring deur ander af te pers met die dreigement om hulle eie ondervindings met hom te onthul.
Judd is intussen teensinnig om 'n prefek te word, want hy voel hy kan nie 'n "onderdrukkende stelsel" soos dié onderskryf nie. Hy maak 'n onvergeetlike, bitter toespraak oor hoe die seuns wat deur die stelsel onderdruk word, opgroei in die vaders wat die stelsel onderhou. Eindelik stem hy egter in om 'n prefek te word om te keer dat die gehate Fowler hoofseun word. Dit gebeur nooit, want Donald Devenish (Rupert Wainwright) stem in om in die skool te bly en 'n prefek te word indien hy as "god" benoem word in plaas van Bennett.
Bennett is verpletter deur die mislukking van sy groot droom om 'n "god" te word en besef die Britse klassestelsel steun swaar op uiterlike voorkoms en dat om openlik gay te wees, 'n groot struikelblok is in sy beplande loopbaan as diplomaat.
Die prent se epiloog vertel hy het later in sy lewe na Rusland oorgeloop nadat hy 'n spioen vir die Sowjetunie was. Judd is dood in 'n geveg tydens die Spaanse Burgeroorlog.
Produksie
Eton-kollege, waar Burgess skoolgegaan het, het die versoek geweier dat die rolprent op sy skoolterrein geskiet word. Die Old Schools Quadrangle by die Universiteit van Oxford het toe een van die belangrike rolprentstelle vir die prent geword. Baie binneskote is geskiet by Althorp, die tuiste van die Spencerfamilie.
Rupert Everett, wat die rol van Bennett in die toneelstuk se eerste seisoen gespeel het, is vir dié rol in die fliek gekies. Twintig jaar later het Everett weer die hoofrol gespeel in 'n prent met Marek Kanievska as regisseur, A Different Loyalty (2004). Hy was daarin 'n spioen wat geskoei is op Kim Philby, saam met Guy Burgess lid van die groep spioene bekend as die Cambridge-5.
Oceanapia media
Die spons behoort tot die genus Oceanapia en tot die familie Phloeodictyidae. Die wetenskaplike naam van die spesie is die eerste keer geldig gepubliseer in 1928 deur Topsent.
Ohio-klas duikboot
Die Ohio-klas duikboot is 'n kernaangedrewe klas duikbote van die Amerikaanse Vloot wat ballistiese missiele dra. Dit is tans die enigste sodanige klas in die Amerikaanse Vloot nadat hulle die Benjamin Franklin- en Lafayette-klasse vervang het. Hierdie klas is ook bekend as Trident-duikbote omrede hulle almal Tridentmissiele dra. Hierdie klas was ontwikkel as 'n afskrikmiddel teen die Sowjetunie tydens die Koue Oorlog.
Ontwerp
Daar is agttien duikbote in die klas gebou waarvan tien aan die Atlantiese Vloot toegeken is en was aanvanklik toegerus met D-5 Trident II missiele. Die ander agt duikbote was toegerus met die C-4 Trident I missiele. Die klas is ook meer vaartbelyn wat beteken dat dit stiller sowel as vinnger onder water was, 'n spoed van 25 knope kan bereik word dieper as 243.8 m. Die vorige klasse ballistiese missiel duikbote kon 16-missiele dra terwyl die Ohio-klas 24 kan dra. Dit beteken dat die Ohio-klas amper die helfte van Amerika se kernplofkoppe tussen hulle gedra het.
Operasionele plan
Die Ohio-klas was ontwerp om so lank as moontlik ter see te wees. Van die doelwitte was dat die duikbote 66% van hulle dienssiklus ter see sal wees en dit sluit opgraderings tydperke van twaalf maande elke nege jaar in. Die standaard patrollie tyd was 70 dae wat gevolg is deur 25 dae in die basis vir instandhouding, aanvuling van proviand en om die bemannings te ruil.
Die laaste duikboot in die klas wat in diens gestel is, is die USS Louisiana en wel in 1997.
52-voet-motorreddingsboot
Die Amerikaanse Kuswag bedryf vier 52-voet-motorreddingsbote, wat sy vloot van 227 47-voet-motorreddingsbote aanvul. Hierdie skepe is in 1960 gebou en verplaas 32 ​​ton. Die vier skepe is almal in die Pasifiese Noordweste gestasioneer.
Sarah Levy
Sarah Levy (gebore 10 September 1986) is 'n Kanadese aktrise. Sy is bekend vir haar rolle in die rolprente Cheaper by the Dozen 2 (2005) en Larry Crowne (2011), en in die televisiereekse XIII: The Series (2011) en Schitt's Creek (2015).
El Al Israel Airlines
El Al Israel Airlines Ltd (IATA: LY, ICAO: ELY), wat handel dryf as El Al ("To The Skies" of "Skywards"), is die vlagskip-lugredery van Israel. Die hoofkantoor is op Ben Gurion Internasionale Lughawe naby Tel Aviv.
Geskiedenis
El Al is aan die einde van 1948 gestig, pas na die oprigting van die staat Israel. El Al was aanvanklik geheel en al in staatsbesit, maar vanaf 12 Junie 2003 word aandele ook op die beurs van Tel Aviv verhandel. Sedert 1 Januarie 2005 is El Al 'n privaatmaatskappy.
duimnael|280px|'n [[Boeing 747-400|Boeing 747-200 in die ou kleurskema land op Lughawe Londen-Heathrow, Londen]]
Veiligheid
Die lugredery is bekend vir sy uitgebreide sekuriteitskontroles op passasiers en vliegtuie. Die inweegtoonbank by Schiphol is byvoorbeeld heeltemal afgeskerm. Minstens vier gewapende wagte is teenwoordig op elke vlug, beide binnelands en internasionaal. Hulle word op strategiese plekke op die vliegtuig geplaas, soos nooduitgange of naby kajuitdeure, om 'n moontlike kaping te voorkom.
Volgens El Al het dit ’n missielverdedigingstelsel op elke vliegtuig geplaas wat kan veroorsaak dat oppervlak-tot-lug-missiele van koers verander. So 'n stelsel kos sowat 38 miljoen dollar elk. Die nodige veiligheidsbeleid is een van die redes waarom 'n vliegkaartjie van El Al duurder is as by ander lugrederye.
El Al Cargo
Die vragdraer van die maatskappy word El Al Cargo genoem. Dit het tot 2008 'n tak by Schiphol-lughawe in Nederland gehad. Daardie jaar is hierdie tak verskuif na Luik Lughawe, 'n groot vraglughawe in België. Schiphol sou te duur geword het vir El Al Cargo, deels weens streng regulasies.
Kodedeelooreenkomste
El Al kodedeel met die volgende rederye:
Justin Bartha
Justin Bartha (gebore 21 Julie 1978) is 'n Amerikaanse akteur en vervaardiger. Hy is bekend vir sy rolle in die rolprente Gigli (2003), National Treasure (2004), National Treasure: Book of Secrets (2007), en The Hangover (2009).
Euryops diosmiphyllus
Euryops diosmiphyllus is 'n struik wat tot die Asteraceae  familie hoort. Die spesie is endemies aan die Wes-Kaap en kom in die Klein-Karoo voor.
Trachyandra arenicola
Trachyandra arenicola is 'n meerjarige plant wat tot die genus Trachyandra behoort en vorm deel van die fynbos- en die Sukkulente Karoo-biome. Die plant is endemies aan die Noord-Kaap en die Wes-Kaap. Dit kom voor vanaf die Richtersveld tot by Graafwater en het 'n voorkomsgebied van 10 291 km².
Charly Berger
Charly Berger is 'n Duitse akteur. Hy is bekend vir sy rolle in die rolprente Marie d'Amour und ihre Liebhaber (1924), Ein Unsichtbarer geht durch die Stadt (1933), Fräulein (1939), en Das Mädchen Juanita (1945).
Oceanapia microtoxa
Oceanapia microtoxa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Oceanapia en tot die familie Phloeodictyidae. Die wetenskaplike naam van die spesie is die eerste keer geldig gepubliseer in 1997 deur Desqueyroux-Faúndez & Van Soest.
Andrea Libman
Andrea Libman (gebore 19 Julie 1984) is 'n Kanadese aktrise. Sy is bekend vir haar rolle in die rolprente My Little Pony: Equestria Girls (2013), My Little Pony: Equestria Girls - Rainbow Rocks (2014), en My Little Pony: The Movie (2017), en in die televisiereeks My Little Pony: Friendship Is Magic (2010).
Dwarsrivier (Wes-Kaap, lat -34,00, long 21,64)
Die Dwarsrivier is 'n rivier wat in die Wes-Kaap, Suid-Afrika vloei. Dit is 'n sytak van die Gouritsrivier.
Kevin Lindsay
Kevin Lindsay (17 April 1924 – 26 April 1975) was 'n Australiese akteur. Hy was bekend vir sy rolle in die televisiereekse Coronation Street (1960), Doctor Who (1963), en Paul Temple (1969).
Kuborg
'n Kuborg ‒ 'n kombinasiewoord van kubernetiese en organisme ‒ is 'n wese met beide organiese en biomekatroniese liggaamsdele. Die term is in 1960 deur Manfred Clynes en Nathan S. Kline geskep.
Beskrywing en definisie
"Kuborg" is nie dieselfde as bionika, biorobotika of androïede nie; dit is van toepassing op 'n organisme wat funksie herstel het of veral verbeterde vermoëns as gevolg van die integrasie van een of ander kunsmatige komponent of tegnologie wat staatmaak op een of ander soort terugvoer, byvoorbeeld: prosteses, kunsmatige organe, inplantings of, in sommige gevalle, draagbare tegnologie. Kuborg-tegnologieë kan kollektiewe intelligensie moontlik maak of ondersteun. 'n Verwante, moontlik breër term is die "toegevoegde mens". Terwyl kuborge algemeen beskou word as soogdiere, insluitend mense, kan hulle ook moontlik enige soort organisme wees.
Plasing en onderskeidings
D. S. Halacy se Cyborg: Evolution of the Superman (1965) het 'n inleiding wat verwys het na 'n "nuwe grens" wat "nie bloot ruimte was nie, maar meer diepgaande die verhouding tussen 'innerlike ruimte' tot 'buitenste ruimte' - 'n brug ... tussen verstand en materie."
In A Cyborg Manifesto verwerp Donna Haraway die idee van rigiede grense tussen mensdom en tegnologie, met die argument dat, aangesien mense mettertyd van meer tegnologie afhanklik is, mensdom en tegnologie te verweef geraak het om lyne tussen hulle te trek. Sy glo dat aangesien ons toegelaat en geskep het dat masjiene en tegnologie so gevorderd is, daar geen rede behoort te wees om te vrees wat ons geskep het nie, en kuborge moet omhels word omdat hulle nou deel is van menslike identiteite. Haraway het egter ook kommer uitgespreek oor die teenstrydighede van wetenskaplike objektiwiteit en die etiek van tegnologiese evolusie, en het aangevoer dat "Daar is politieke gevolge vir wetenskaplike weergawes van die wêreld."
Biososiale definisie
Volgens sommige definisies van die term het die fisiese aanhangsels wat mense met selfs die mees basiese tegnologieë, hulle self reeds kuborge gemaak. In 'n tipiese voorbeeld sal 'n mens met 'n kunsmatige hartpasaangeër of inplantbare kardioverter-defibrillator as 'n kuborg beskou word, aangesien hierdie toestelle spanningspotensiale in die liggaam meet, seinverwerking uitvoer en elektriese stimuli kan lewer deur hierdie sintetiese terugvoermeganisme te gebruik om hou daardie persoon aan die lewe te hou. Inplantings, veral kogleêre inplantings, wat meganiese modifikasie met enige soort terugvoerreaksie kombineer, is ook kuborgverbeterings. Sommige teoretici noem sulke modifikasies soos kontaklense, gehoorapparate, slimfone, of intraokulêre lense as voorbeelde van die aanpas van mense met tegnologie om hul biologiese vermoëns te verbeter.
Aangesien kuborge tans aan die toeneem is, redeneer sommige teoretici dat daar 'n behoefte is om nuwe definisies van veroudering te ontwikkel. Byvoorbeeld, 'n bio-tegno-sosiale definisie van veroudering is voorgestel.
Die term word ook gebruik om mens-tegnologie-mengsels in die abstrak aan te spreek. Dit sluit nie net algemeen gebruikte stukke tegnologie soos fone, rekenaars, die internet, ensovoorts in nie, maar ook artefakte wat nie algemeen as tegnologie beskou kan word nie; byvoorbeeld pen en papier, en spraak en taal. Wanneer dit aangevul word met hierdie tegnologieë en in kommunikasie met mense op ander tye en plekke verbind word, word 'n persoon tot baie meer in staat as wat hulle voorheen was. 'n Voorbeeld is 'n rekenaar wat invloed kry deur internetprotokolle te gebruik om met ander rekenaars te koppel. Nog 'n voorbeeld is 'n sosiale media-bot – óf 'n bot-gesteunde mens óf 'n mens-ondersteunde bot – wat gebruik word om sosiale media te teiken met die "hou van" en "deel" funksies. Kubernetiese tegnologieë kan dan ook hoofweë, pype, elektriese bedrading, geboue, elektriese aanlegte, biblioteke en ander infrastruktuur insluit wat mense skaars raaksien, maar wat kritieke dele uitmaak van die "kubernetika" waarbinne mense werk.